Zhantas/Cleaned-Uzbek_Wikipedia huggingface dataset:
Husayn al-Baher

Husayn al-Baher (shuningdek Husain al-Bahr yoki Hussein al-Baher) Suriyaning shimoli-gʻarbiy qismida joylashgan qishloq boʻlib, maʼmuriy jihatdan Tartus muhofazasi tarkibiga kiradi. Tartusning shimolida joylashgan. Shimolda Maten as-Sahel, shimoli-sharqda Annaza, sharqda as-Savda, janubi-sharqda Avaru va Xirbet al-Faras, janubda esa Dvayr ash-Shayx Saad joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Husayn al-Baher aholisi nafarli aholi soni bilan as-Savda nohiyasi tarkibidagi aholi soni eng koʻp hudud boʻlganGeneral Census of Population and Housing 2004. Syria Central Bureau of Statistics (CBS). Tartus Governorate. . Qishloq aholisi asosan alaviylar va kamchilik nasroniylardan iborat. 

1970-yilda qishloq yangi tashkil etilgan as-Savda munitsipaliteti tarkibiga kiritildi. Ushbu munitsipalitetga asosan alaviylar yashaydigan Maten as-Sahel, Mazra’a, Mazra’a Shamamis, Bayt Jadid qishloqlari, sunniylar yashaydigan Zamrin qishlogʻi, nasroniylar yashaydigan as-Savda va Baashtar qishloqlari hamda ismoiliylar yashaydigan Avaru qishlogʻi ham kiritildi. Biroq, 1985-yilda Husayn al-Baher oʻzining kattaligi va qishloq aholisi bilan hokimiyat oʻrtasidagi yaxshi munosabatlar tufayli alohida munitsipalitetga aylandi. Qishloq aholisining koʻpchiligi hukmron Baas partiyasi a’zolari edi. Husayn al-Baher suriyalik yozuvchi Haydar Haydar va dramaturg Saadulloh Vannusning vatani hisoblanadiHaidar Haidar. Banipal. 2008..

 

Turkum:Tartus okrugi aholi punktlari
Turkum:Suriyadagi alaviy jamiyatlari
Islandiya 2024-yilgi Yozgi Olimpiada oʻyinlarida

Islandiya 2024-yilgi Yozgi Olimpiada oʻyinlarida 5 nafar sportchilar bilan 4 sport turi boʻyicha ishtirok etdi.

 Sportchilar 
Quyida Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.
Sport turiErkaklarAyollarJami sportchiSuzish112Triatlon011Yengil atletika011Oʻq otish101Jami235

 

 
 Islandiya XOQ rasmiy sayti

Turkum:2024-yilgi Yozgi Olimpiada oʻyinlarida mamlakatlar
Turkum:Islandiya Olimpiada oʻyinlarida
Muhammad Yahyo Rasul Nagariy

Muhammad Yahyo ibn Nurulloh Baloch Rasul Nagariy (2020-yil 31-mayda vafot etgan) pokistonlik Qurʼon qiroati ustasi va tajvid boʻyicha oʻqituvchi. U tajvid va qiroatda mahorati bilan tanilgan edi.

 Hayoti 
Rasul Nagariy Qur’on tilovati qoidalarini Izhar Ahmad Tanvidan oʻrgangan. Muhammad Yahyo 1970-yilda Sahivaldagi Jamiya Aziziyaga oʻqituvchi sifatida qoʻshilgan va u yerda taxminan ellik yil davomida dars bergan. Uning shogirdlari orasida Saud Al-Shuraym ham bor edi. Rasul Nagariyni shogirdlari „Qiroat otasi“ deb atashgan. Rasul Nagariy 2020-yil 31-mayda 75 yoshida vafot etdi 1-iyun kuni Pokistonning Okara shahrida dafn qilindi.

Rasul Nagariyning oʻgʻli Izhar Ahmad Baloch Markaziy Jamiyat Ahli Hadis, Sahival okrugi himoyachisi, akasi Hafizulloh Baloch Pokiston Tehrik-e-Insaf yetakchisi, kuyovi Abdulbosit Baloch esa jurnalistdir.

 Asarlari 

 As-hal al-Tajvid fi al-Qur’an al-Majeed
 Tuhfat al-Qur’an
 

Turkum:2020-yilda vafot etganlar
Lubayna

Lubayna (arabcha: لبينة) – Arabistondagi sobiq qul ayol, islomni qabul qilgan va Islom paygʻambari Muhammad izdoshi (sahoba) hisoblanadi. Lubayna sahoba Abu Bakr tomonidan ozod qilingan qullardan biri.

Unga Qurayshning Adiy qabilasi egalik qilar ediMuhammad ibn Ishaq. Sirat Rasul Allah. Translated by Guillaume, A. (1955). The Life of Muhammad, pp. 143-144. Oxford: Oxford University Press.. Zunayra uning qullikdagi doʻsti boʻlgan. Ikkalasi ham Makkadagi ilk islom diniga kirganlar safida edilarMuhammad ibn Saad. Kitab al-Tabaqat al-Kabir vol. 8. Translated by Bewley, A. (1995). The Women of Madina, pp. 180-181. London: Ta-Ha Publishers..

614-yilda qurayshliklar oʻz eʼtiqodidan voz kechganlarni jazolash maqsadida past sinfdagi musulmonlarni taʼqib qilish strategiyasini tuzdilarMuhammad ibn Ishaq. Sirat Rasul Allah. Translated by Guillaume, A. (1955). The Life of Muhammad, pp. 143-144. Oxford: Oxford University Press.. Umar Lubaynani qiynagan Adi urugʻining aʼzosi ediMuhammad ibn Saad. Kitab al-Tabaqat al-Kabir vol. 8. Translated by Bewley, A. (1995). The Women of Madina, pp. 180-181. London: Ta-Ha Publishers.. Abu Bakr yoʻldan oʻtib ketayotgan vaqtda Umar Lubaynani jazolanayotganini koʻradi. Umar qizni charchaguniga qadar urgan, soʻngra:„Men faqat charchaganim uchungina urishni toʻxtatdim“ deb aytgan.

Abu Bakr shu zahoti Lubaynani Umardan sotib olib, ozod qilganMuhammad ibn Ishaq. Sirat Rasul Allah. Translated by Guillaume, A. (1955). The Life of Muhammad, pp. 143-144. Oxford: Oxford University Press..

 Yana qarang 

 Arab boʻlmagan sahabalar roʻyxati
 Sahoba
 

Turkum:Ayol sahobalar
Turkum:Arab boʻlmagan sahobalar
Kitob at-Tavhid

Kitob at-Tavhid (arabcha:كتاب التوحيد) – sunniylik va ilohiyotga oid kitob boʻlib, moturidiy mazhabining asosiy manbasi. Hanafiy olimi Abu Mansur al-Moturidiy (vaf. h.333/m.944-yil) tomonidan yozilgan.

„Kitob at-tavhid“ Ahli sunna val-jamoa aqida va eʼtiqodlarini ochib beruvchi, karromiylar, moʻʼtaziliylar, qadariylar, majusiylar, faylasuflar, dualistlar va nasroniylar kabi muxoliflarning pozitsiyalariga qarshi turuvchi monumental asardir.
Ushbu asar islom ilohiyotiga batafsil va yaxlit yondashuvni taqdim etadi, uning eng qadimgi keng qamrovli manbasi boʻlib xizmat qiladi. Moturidiy oʻz taʼlimotining asoslarini taqdim etadi va tavhidni himoya qilish uchun batafsil dalillarni, jumladan, olamning yaratilishi va mavjudligi kabi kosmologik taʼlimotlarini taqdim etadi. U, shuningdek, Xudoga, uning mavjudligi va sifatlariga eʼtibor qaratadi, boshqalar qatori antropomorfizm va ratsionalizm bilan bogʻliq muammolarni tahlil qiladi.

 Nashrlar 
Kitob Bakir Toʻpalogʻli va Muhammad Aruchi tomonidan tahrir qilingan va ikki marta İSAM nashrlari tomonidan nashr etilgan (2000 va 2003). Uchinchi nashri 2007-yilda Bayrutda paydo boʻlgan. Kitob Imom Moturidiy xalqaro ilmiy-tadqiqot markazi tomonidan oʻzbek tiliga ham tarjima qilinib, nashrdan chiqqan.

 Mukofotlar 
Kitob 2008-yilda Eron Islom Respublikasi Madaniyat va Islomiy hidoyat vazirligi tomonidan islomshunoslik sohasidagi „Yil kitobi“ 16-Jahon mukofotiga sazovor boʻlgan. Kitob muharrirlari Bakir Toʻpaloʻgʻli va Muhammad Aruchi shu munosabat bilan Madaniyat va Islomiy hidoyat vazirligi tomonidan Eronga taklif qilindi. 2009-yil 7-fevralda musulmon ilohiyotshunosligi boʻyicha „Yil kitobi“ mukofoti Prezident Mahmud Ahmadinajod tomonidan gʻoliblarga topshirildi.

Jozef Shaxt oʻzining „Kitob at-Tavhid“ topilganini eʼlon qilgan maqolasida Kembrij qoʻlyozmasini Moturidiyning sahih asari deb taʼriflagan. Bizgacha yetib kelgan bitta qoʻlyozma Fathulloh Xalif tomonidan 1970-yilda nashr etilganidan buyon uning asosida islom ilohiyotshunosligi talabalari tomonidan tadqiqotlar olib borildi va unga oid bir qancha sharh va tadqiqotlar nashr etildi.

 

 Kitabü't-Tevhid / Ebu Mansur al-Maturidiy 
 Kitabü't-Tevhid / Ebû Mansur el-Maturidi’nin (ö. 333/944) kelama day eseri 

 

Turkum:Monoteizm
Turkum:Ilohiyot
Turkum:Moturidiy
Andorra 2024-yilgi Yozgi Olimpiada oʻyinlarida

Andorra 2024-yilgi Yozgi Olimpiada oʻyinlarida 2 nafar sportchilar bilan 2 sport turi boʻyicha ishtirok etdi.

 Sportchilar 
Quyida Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.
Sport turiErkaklarAyollarJami sportchiBaydarka va kanoeda eshkak eshish011Yengil atletika101Jami112

 

 
 Andorra XOQ rasmiy sayti

Turkum:2024-yilgi Yozgi Olimpiada oʻyinlarida mamlakatlar
Turkum:Andorra Olimpiada oʻyinlarida
Muhammad Alaviy Ko'ragoniy

Oyatulloh Sayyid Muhammad Ali Husayniy Alaviy Koʻragoniy (1940-yil mart – 2022-yil 15-mart) – Eronlik oʻn ikki shialik marjasi.

Muhammad Alaviy Koʻragoniy Iroqning Najaf shahrida diniy oilada tugʻilgan. Muhammad Alaviy Najafda yetakchi olimga aylandi va 1979-yilda Pahlaviylar davlati qulaganidan keyin Qumga koʻchib oʻtdi. Oyatulloh Alaviy Gorgoniy marhum Oyatulloh Burujerdiy, Oyatulloh Xomeyniy, Oyatulloh Muhammad Ali Arakiy va Oyatulloh Gulpoyigoniy qoʻlida taʼlim olganBiography in Persian Works of G. Ayatollah Alavi Gorgani 25 April 2005.

Alaviy Koʻragoniy 2022-yil 15-mart kuni vafot etgan.

 Yana qarang 

 Rizo Ostadiy
 Ali Akbar Rafsanjoniy
 

Turkum:2022-yilda vafot etganlar
Turkum:1940-yilda tugʻilganlar
Isabey masjidi

Isabey masjidi  – 1374–1375-yillarda qurilgan masjidThe Evolution of Architectural Form in Turkish Mosques (1300-1700), Suut Kemal Yetkin, Studia Islamica, No. 11 (1959), 76-77., Onadoʻli beyliklaridan qolgan eng qadimgi meʼmoriy sanʼat asarlaridan biri. Izmirning Selçuk shahridagi Ayasluğ tepaliklari etagida joylashgan.

 Tarixi 
Bino suriyalik meʼmor Ali ibn Mushaimish ad-Dimashqiy tomonidan Aydınoğulları begi Isabey sharafiga qurilgan. Masjid loyihasi Damashqdagi Umaviylar masjidi asosida ishlab chiqilgan.

1829-yilda kelib masjid vayronaga aylangan, 1842-yilda esa minora qulab tushganMichael Greenhalgh, From the Romans to the Railways: The Fate of Antiquities in Asia Minor, (Brill, 2013), 90.. XIX asrda karvonsaroy sifatida ham foydalanilgan. Masjidning yonida sakkizburchak shaklida tosh va gʻishtdan qurilgan, piramida shaklidagi tomga ega boʻlgan Saljuqiylar ehromi mavjud.

 Meʼmorchiligi 
Masjid sharqiy va gʻarbiy tomonlarda joylashgan ikkita asosiy kirish eshigiga ega boʻlib, ichkarisida hovli va hovuz mavjud. Gʻarbiy devorga yozuvlar va geometrik shakllar ishlangan. Bu devorlar marmar bilan qoplangan, qolgan tomonlari esa yo'nilgan toshdan qilingan. Diametri va boʻlgan gumbazlarining chetlari Iznik kafellari bilan bezatilgan. Ichki hovlida 12 ta ustunlar ayvonlarni oʻrab turadi. Gʻishtdan qurilgan minoraning poydevori sakkiz burchakli qilib qurilgan, uning balkondan yuqori qismi vayron boʻlgan. Masjidning gʻarbiy tomonida yana bir minora joylashgan boʻlib, ushbu minora hozirgi kunda butunlay vayron boʻlgan. Mehrob esa boshqa masjidga koʻchirilgan, chunki uning oʻrnida binoda yangi eshik ochilgan.

 Galereya 

 Yana qarang 

 Aydınoğulları bekligi
 Islom arxitekturasi
 Masjidlar roʻyxati
 Musulmon tarixining vaqt jadvallari

 

 
 Bayrak, Orhan M. (1994). p. 407, Türkiye Tarihi Yerler Rehberi (expanded 3rd edition). İnkılâp Kitabevi. .

 

 Isabey masjidining tarixi va meʼmorchiligi koʻplab fotosuratlar bilan 
 Isabey masjidi tasvirlari 
 Masjidning 30 dan ortiq rasmlari
 Iso Bey masjidiga tashrif – Suratlar kiritilgan

Turkum:Izmirdagi masjdilar
Turkum:Turkiyadagi gumbazli masjidlar
Turkum:Turkiyadagi minorali masjidlar
San Marino 2024-yilgi Yozgi Olimpiada oʻyinlarida

San Marino 2024-yilgi Yozgi Olimpiada oʻyinlarida 5 nafar sportchilar bilan 5 sport turi boʻyicha ishtirok etdi.

 Sportchilar 
Quyida Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.
Sport turiErkaklarAyollarJami sportchiKamondan otish011Kurash101Yengil atletika011Oʻq otish011Suzish101Jami235

 

 
 San Marino XOQ rasmiy sayti

Turkum:2024-yilgi Yozgi Olimpiada oʻyinlarida mamlakatlar
Turkum:San Marino Olimpiada oʻyinlarida
Ayyamul Arab (Arablar kunlari)

Ayyamul Arab (Arablar kunlari) (arabcha:أيام العرب) eng qadimgi arab rivoyatlari toʻplami.

Unda islomdan oldin Arabiston yarimorolidagi qabilalar oʻrtasidagi bosqinlar va janglar haqida hikoyalar mavjud. Matn ham nasriy, ham sheʼriy boʻlib, nasr va sheʼrning oʻzgaruvchan qismlarini oʻz ichiga oladi. Qahramonlar tomonidan aytilgan sheʼrlarning parchalari hikoyalarni tuzuvchilar tomonidan nasriy hikoyalarga kiritilgan.
 

Turkum:Arab adabiyoti
Rizo Ostadiy

Rizo Ostadiy Muqaddam (1937-yilda Tehronda tugʻilgan) Eron Islom Respublikasi Ekspertlar assambleyasi aʼzosi. Ilgari u ham Qoʻriqchilar kengashining aʼzosi boʻlgan.

2000-yilda Qoʻriqchilar kengashi aʼzosi boʻlganida, Rizo Ostadiy davlat lavozimiga daʼvogarlik qilgan dastlabki 758 nomzoddan 600 nafari rad etilganini tasdiqlaganELIGIBLE CANDIDATES ANNOUNCED, LISTS BEING FORMED.

2009-yil iyul oyida Oyatulloh Ostadiy Ahmadinajod va „status-kvo“ni qattiq tanqid qildi. U Qum masjidida juma namoziga imomlik qilishni toʻxtatishini maʼlum qilganAYATOLLAH OSTADI CRITICIZES AHMADINEJAD AND SUPPORTERS IN QOM. Ostadiy Qum shahrining seminariya oʻqituvchilari jamiyatiga aʼzodir.

 Yana qarang 
 Oyatullohlar roʻyxati
Katta masjid (Rabot)

thumb|Masjidning asosiy darvozalaridan biri.
Rabot katta masjidi (arabcha: الجامع الكبير), shuningdek, al-Xarrazin masjidi (arabcha: خرازين, soʻzma-soʻz tarjimasi:etikdoʻzlar masjidi) nomi bilan ham tanilgan, Marokash poytaxti Rabot shahrining tarixiy Andalusiya madinasi ichidagi eng katta juma masjididir. Masjid Souk Sebbat va Bob Chella koʻchalari („Chella darvozasi koʻchasi“) kesishmasida joylashgan.

 Tarixi 
Masjid dastlab 13-asr oxiri yoki 14-asr boshlarida Mariniylar davrida qurilgan. Keyinchalik bir necha marotaba qayta qurilgan. 1882-yilda keng qamrovli qurish ishlari amalga oshirilgan boʻlib, hozirgi minorasi 1939-yilda qurilgan.

 Tuzilishi 
Masjid taxminan 1800 kvadrat metr maydonni egallaydi. Minorasining balandligi 33,15 metrni tashkil etadi. Masjidning oltita darvozasi bor. Masjid Marokash masjidlari uchun anʼanaviy boʻlgan loyiha asosida (yaʼni hovli yoki sahn va ichki namoz gipostil zali) joylashtirilgan.

 Yana qarang 

 As-Sunna masjidi
 Masjidlar roʻyxati
 Afrikadagi masjidlar roʻyxati
 Marokashdagi masjidlar roʻyxati
 

Turkum:Rabotdagi masjidlar
Karim Xon Kirmoniy

thumb|Karim Xon Kirmoniy
Hoji Mirzo Muhammad Karim Xon-i Kirmoniy (1810-1873) shayxi-shia olimi. U Kirmoniy shayxiy jamoasining uchinchi rahbari boʻlgan. Ustozi Sayyid Kozim Rashtiyning vafotidan soʻng, Kirmoniy oʻz umrini Shayx Ahmad va Sayyid Kozim taʼlimotlarini targʻib qilishga bagʻishladi. Kirmoniy Shayxiy olimlar orasida Bobning masihiy daʼvolarini inkor etganlar orasida birinchilardan hisoblanadi. Kirmoniy bobiylikka qarshi oʻnlab kitoblar yozgan, ulardan biri Risala izhaq al-batil fi radd al-bobiyya („Bobiylikni rad etishda yolgʻonning yoʻq qilinishi“) deb nomlanadi.

Garchi u oʻzini faqat Shayx Ahmad va Sayyid Kozim taʼlimotlarini sharhlovchi sifatida koʻrsatgan boʻlsa ham, Kirmoniy mustaqil fikrlovchi sifatida ham eʼtirof etiladiCorbin, Henry (1977). Spriritual Body and Celestial Earth: From Mazdean Iran to Shi’ite Iran. Princeton University Press, New Jersey. p. 115.
 

 

 
 
 
 
 Emir Nosratedine Ghaffary (1965). Farah. L’Univers Paradiasiaque des Soufis Persans. Teheran. 1965.
 Chamankhah, L. (2021), Shaykhizmni forslashtirish: Ahmad al-Ahsoiydan Karimxon Kirmoniygacha boʻlgan Rukn-i Rabi' taʼlimoti. Musulmon olami, 111: 299-335. https://doi.org/10.1111/muwo.12405

Turkum:1873-yilda vafot etganlar
Turkum:1810-yilda tugʻilganlar
Avstriya 2024-yilgi Yozgi Olimpiada oʻyinlarida

Avstriya 2024-yilgi Yozgi Olimpiada oʻyinlarida 78 nafar sportchilar bilan 21 sport turi boʻyicha ishtirok etdi.

 Sportchilar 
Quyida Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.
Sport turiErkaklarAyollarJami sportchiAkademik eshkak eshish033Badminton101Baydarka va kanoeda eshkak eshish123Velosport549Voleybol202Gimnastika112Golf123Dzyudo336Kamondan otish011Oʻq otish325Ot sporti538Suzish505Suvga sakrash101Sinxron suzish022Stol tennisi112Tennis112Triatlon224Taekvondo011Yelkanli kema sporti549Yengil atletika437Qoyaga chiqish112Jami423678

 Medallar 
 Oltin№SportchilarSport turi (yoʻnalishi)Sana 1
 Lara VadlauLukas Mähr17px Yelkanli kema sporti (470)
 8-avgust 2
 Valentin Bontus17px Yelkanli kema sporti (erkaklar, Formula Kite)
 9-avgust
 Bronza№SportchilarSport turi (yoʻnalishi)Sana 1
 Michaela Polleres
 17px Dzyudo (ayollar, 70 kg)
 31-iyul 2
 Jakob Schubert
 17px Qoyaga chiqish (erkaklar, kombinatsiyasi)
 9-avgust 3
 Jessica Pilz
 17px Qoyaga chiqish (ayollar, kombinatsiyasi)
 10-avgust

 

 
 Avstriya XOQ rasmiy sayti

Turkum:2024-yilgi Yozgi Olimpiada oʻyinlarida mamlakatlar
Turkum:Avstriya Olimpiada oʻyinlarida
Al-Habibiy masjidi

Al-Habibiy masjidi , Bou Zabbana masjidi nomi bilan ham tanilgan, Tunisning poytaxtidagi Madina kvartalidagi kichik masjiddir.

 Joylashuvi 
Masjid Sidi Saber koʻchasidagi 14-uyda joylashgan.

 Etimologiyasi 
Masjid oʻz nomini Tunis beklaridan biri boʻlgan Muhammad VI al-Habibdan olgan. Muhammad VI al-Habib 1922-yildan to vafot etgunga qadar Husayniylar sulolasini boshqargan.

 Tarixi 
Esdalik lavhasidagi yozuvga koʻra, Al-Habibiy masjidi 1926-yilda qurilgan.
 

Turkum:Tunisdagi masjidlar
Avaru

Avaru (shuningdek Uru) Suriyaning shimoli-gʻarbiy qismidagi hamlet boʻlib, maʼmuriy jihatdan Tartus muhofazasining as-Savda munitsipaliteti tarkibiga kiradi. Tartusning shimoli-sharqida joylashgan. Shimolda as-Savda, sharqda Xavabi, janubi-sharqda Xirbet al-Faras, janubda Bimalkah, janubi-gʻarda Dveir ash-Shayx Saad, shimoli-gʻarbda esa Husayn al-Baher joylashgan. 

Avaru aholisi ismoiliylardir. Hamlet 1971-yilda as-Savda munitsipaliteti tarkibiga kiritilgan. Oʻn nafar saylangan vakildan iborat munitsipal kengashda hamlet uchun bitta oʻrin ajratilgan.
 

Turkum:Tartus okrugi aholi punktlari
Turkum:Suriyadagi alabiy jamiyatlari
Muhammad Xusayn Koshif al-Gʻita

Muhammad-Husayn Koshif al-Gʻita (1877-yilda Najafda tugʻilgan; 1954-yilda Karandda vafot etgan) shia huquqshunosi, faylasuf, muallif, oʻqituvchi boʻlgan. U Iroqdagi eng yuqori martabali olimlardan biri hisoblangan, ammo unchalik mashhur emas edi. U Iroqdagi shia jamiyati farovonligi va sunniy-shia yaqinlashuvi va birdamligi uchun ishlagan.

 Hayoti va taʼlimi 
Koshif al-Gʻita 1877-yilda Najafda tugʻilgan(Avaye Bidary ,1372 solar, 12, special edition of jomhoury Islamy newspaper).. U mashhur shia huquqshunoslarining avlodidan kelib chiqqan(modarres Tabrizi, Reyhanat Al Adab, vol:5, p.p.24-26./ Anjavi Nejad Sayyed Mahdi, Biography of Kasef Al Geta, p.118, Islamic studies Magazine, winter 1356 solar, number 25).

Koshif al-Gʻita Najafdagi islom diniy seminariyalarida Mirzo Husayn Nuriy, Mulla Rizo Hamadoniy (vafoti 1904-yil), Mirzo Husayn Haliliy (vafoti 1908-yil), Shayx Muhammad Kozim Xurosoniy va Sayyid Yazim Muhammad kabi buyuk olimlardan tahsil olgan. (Hamid Algar, http://www.iranicaonline.org/articles/kasef_al_geta_moh)(Anjavi Nejad Sayyed Mahdi, Biography of Kasef Al Geta, p.120, Islamic studies Magazine, winter 1356 solar, number 25).

 Asarlari 
Koshif al-Gʻita fiqh, nufuz, hadis kabi diniy ilmlar boʻyicha 80 ga yaqin kitob yozgan. Ulardan baʼzilari quyidagilardir:

 Daʼvat al-Islomiya elā mahab al-Emāmiya (Imomiy maktabiga islomiy taklif). 4 jild.
 Tavżiḥ fi bayān mā hova al-Enjil va mā hova al-Masih (Injil nima va Iso kim boʻlganligi haqida tushuntirish)
 Asl al-Shi’a va osuluho (Shia islomining kelib chiqishi va uning tamoyillari). Bu kitob shayx Nosir Makarim Sheroziy tomonidan fors tiliga tarjima qilingan boʻlib, Bu bizning maktabimiz deb nomlangan.
 al-Oyat al-bayyenot (Aniq alomatlar).
 al-Moṯol al-olyā fi’l-Eslam, lā fi Behamdun (Oliy ideallar Bhamdunda emas, balki Islomda topiladi).
 Al Ardh va at-Torbah al Husayniya (Imom Husaynning tuprog‘i va xoki).

 Vafoti 
Koshif al-Gʻita 1954-yil 19-iyulda Kerend shahrida vafot etgan. U Najafdagi Vodi-us-Salom qabristoniga dafn etilgan.
 

 

 KĀŠEF-AL-ḠEṬĀʾ, MOHAMMAD HOSAYN Encyclopædia Iranica tomonidan.
 Shayx Muhammad-Husayn Koshif al-Gʻitaʼ hayoti (fors tilida) Hawza.net.
Başdurak masjidi

Başdurak masjidi  – Turkiyaning Izmir shahridagi tarixiy masjid.

 Bino 
Masjiddagi yozuvga koʻra, bino Hoji Husayn tomonidan qurilgan. XVII asrda masjidga tashrif buyurgan sayyoh Avliyo Chalabiy tomonidan qurilish sanasi 1652-yil deb qayd etilgan. Masjidning bitta katta gumbazi bor. Namozona binoning shimol tomonida, minora esa gʻarbiy qismida joylashgan. Uning yonida madrasa, kutubxona va sebil (suv ichiladigan favvora) mavjud. Atrofdagi koʻcha va bozordagi bir qancha doʻkonlar uning poydevoriga integratsiya qilingan. Masjid bir necha marta taʼmirlangan boʻlib, oxirgi restavratsiya ishlari 2001-yilda amalga oshirilgan.

 Galereya 

 

Turkum:Izmirdagi Usmoniylar masjidlari
Turkum:Turkiyadagi gumbazli masjidlar
Turkum:Turkiyadagi minorali masjidlar
Turkum:Turkiyadagi masjidlar haqidagi chala maqolalar
Al-Hafsiya masjidi

Al-Hafsiya masjidi Tunis poytaxtining Madina kvartali shimolidagi Hafsiya Hudda joylashgan kichik masjiddir.

 Joylashuvi 
Masjid Achour koʻchasi, 23-uyda joylashgan.

 Tarixi 
Masjidga kiraverishdagi lavhadagi yozuvga koʻra, Al-Hafsiya masjidi Muhammad VIII al-Amin davrida qurilgan. Qurilish 1954-yilda Salah bin Ali bin Belgachem Bouzinbila al-Duiriy tomonidan taklif qilingan loyiha asosida boshlangan va ikki yildan soʻng 1956-yilda tugagan. Masjidda 2011-yilda qayta qurilish ishlari amalga oshirilgan.

 Etimologiyasi 
Masjid oʻz nomini dastlab al-Hara yoki yahudiy mahallasi deb atalgan hududdan olgan.

 Galereya 

 

Turkum:11-asr masjidlari
Hisor masjidi

Hisor masjidi yoki Hisarönü masjidi  – Turkiyaning Izmir shahridagi tarixiy masjid. 1592–1598-yillar oraligʻida Izmir beyi va Usmoniylar hokimi Aydinogʻlu Yoqubbey tomonidan qurilganligi qayd etilgan. XVI asrga oid ushbu masjid shahar markazidagi eng yirik masjidlardan biri boʻlib, uning ichki qismida Izmirda joylashgan Usmoniylar islom sanʼati namunalari mavjud.

 Meʼmorchiligi 
Masjidning markazida, kirish eshigiga qaragan holda bitta asosiy gumbaz joylashgan boʻlib, sakkizta yirik ustunlar gumbazni koʻtarib, mustahkamlab turadi. Uning har ikkala tomonida yana uchta katta gumbazlar joylashgan, gumbazning eng yuqori qismi orqa tarafida uchta kichik gumbaz mavjud. Hovlining yon tomonlari boʻylab ketma-ket yettita gumbaz joylashgan. Hovliga qaragan holda joylashgan shodirvon (tahorat olinadigan favvora) ham mavjud413 yıllık cami çalışmaları sona eriyor. Masjid shikastlanganidan keyin 1813, 1881, 1927 va 1980-yillarda qayta tiklanganİzmir’deki Hisar Cami 2010 Haziranʼda ibadete açılacak.

 Galereya 

 

Turkum:Izmirdagi Usmoniylar masjidlari
Turkum:18-asrda Turkiyada qurilgan masjidlar
Turkum:Koordinatalar Vikimaʼlumotlarda
Turkum:Turkiyadagi gumbazli masjidlar
Turkum:Turkiyadagi minorali masjidlar
Turkum:Turkiyadagi masjidlar haqidagi chala maqolalar
Xirbet al-Faras

Xirbat Al Faras maʼmuriy jihatdan Tartus muhofazasi tarkibiga kiruvchi Suriya qishlogʻi. Xavabi mintaqasida joylashgan. Qishloq va Tartus orasidagi masofa taxminan 20 kmni tashkil qiladi. Xirbat al-Faras 300 metr balandlikda joylashgan boʻlib, atrofidan ikkita daryo oqib oʻtadi. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Xirbet al-Faras aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Tartus Governorate. . Aholisining asosiy qismini alaviylar tashkil qilib, kamchilik ismoiliy shialar ham istiqomat qiladi.

 

Turkum:Tartus okrugi aholi punktlari
Turkum:Suriyadagi alaviy jamiyatlari
Turkum:Suriyadagi ismoiliy jamiyatlari
Hammom ar-Ramimiy masjidi

Hamam ar-Rumaimiy masjidi Tunis poytaxtining Madina kvartali shimolidagi Halfayin hududida joylashgan masjididir.

 Tarixi 
Kirish joyidagi esdalik lavhasi yozuviga koʻra, u 1781-yilda, Husayniylar davrida qurilgan.

 Etimologiyasi 
Masjid oʻz nomini uning yaqinidagi hammom nomidan olgan. Bu hammom 1245-yilda Hafsiylar davrida Almeriadan kelgan Muhammad Ramimiy (arabcha: محمد الرميمي) tomonidan qurilgan.

 Joylashuvi 
Masjid binosi Hammom Ramimiy koʻchasida, Madina shahrining Bob Suika va Bob al-Xadra nomli ikki darvozasi oraligʻida joylashgan.

 Galereya 

 

Turkum:Tunisdagi masjidlar
Nepalda Islom

Nepalda Islom dini uchinchi yirik din hisoblanadi. 2021-yilgi Nepal aholisini roʻyxatga olish maʼlumotlariga koʻra, Nepalda taxminan 1,483 million musulmon yashaydi, bu mamlakat aholisining 5,09 foizi degani.

 
Musulmonlarning aksariyati barchasi Teray viloyatida istiqomat qiladi. Musulmonlar koʻpchilikni tashkil etadigan tumanlar: Sarlahi (9,9%), Rautahat (17,2%), Bara (11,9%), Parsa (17,3%), Banke (16%) gʻarbiy Terai, Siraxa (7%), Sunsari (10%), Saptari (10%) va Gorkka (13%). Poytaxt Katmanduda esa atigi 21 866 musulmon (shahar aholisining 1,25 foizi) yashaydi.

+Nepaldagi musulmonlarning umumiy aholiga nisbati. Oʻn yillik kesimidaYilFoizOʻsish1952/542.54%19612.98% +0,44%19713.04% +0,06%19812.66% −0,38%19913.53% +0,87%20014.20% +0,67%20114.39% +0,19%20215.09% +0,70%
+Nepalda kelajakda taxmin qilinayotgan musulmonlar soni (2030—2050)YilAholi %20302,2 mln5,5%20402,7 mln6%20503,2 mln6,6%

 

Turkum:Nepalda Islom
Turkum:Nepalda din
Ahmad bin Hamad al-Xaliliy

MisolSheyx Ahmad bin Hamad Al-Xaliliy (1942-yil tugʻilgan) Ummon sultonligining Buyuk muftisi

 Fikrlar 

 Bosh muftiy muntazam ravishda televideniyeda chiqish qilib, koʻrsatuv davomida aholining Islom diniga oid turli savollariga javob beradi. Ahmad al-Xaliliy hukumatni Arabiston yarim orolida joylashgan, liberal davlatlardan biri boʻlgan Ummon hududida spirtli ichimliklarni taqiqlashga chaqirdi.

 Shunga qaramay, Muftiy diniy bagʻrikenglikning kuchli tarafdori boʻlib, Ummondagi turli diniy maktablarning qarashlari oʻrtasida oʻzaro murosani taʼminlash uchun qattiq mehnat qiladi.

 Al-Xaliliy musulmon pravoslavligini farqlash uchun kengash asosi boʻladigan „Amman Xabari“ni imzoladi.

 2021-yil avgust oyida muftiy: „Aniq gʻalaba va tajovuzkor bosqinchilarning buyuk zabt etilishi, hamda biz ham oʻzimizni va butun islom millatini Xudoning samimiy vaʼdasini bajarganimiz uchun tabriklaymiz.“ – deya Tolibonlarga tabrik bildirdi.

 Hayoti 
Ahmad bin Hamad al-Xaliliy 1942-yil 27-iyulda Zanzibar orolida (Zanzibar hali ham Ummondan boʻlgan as-Said sultonlarning hukmronligi ostida boʻlgan paytda) tugʻilgan. Uning qabilaviy uyi Bahla shahrida joylashgan.

U Adliya, Islom ishlari va Avqaf va Islom ishlari vazirligining direktori etib tayinlangan. Shuningdek, Ahmad al-Xaliliy hijriy 1395-yilda (milodiy 1975 yilda) olim Ibrohim bin Said al-Abriy vafot etganidan soʻng, qirollik farmoni bilan Ummondagi Oliy Islom hokimyati Ummon Sultonligining Bosh Muftisi etib tayinlandi.

 Mukofatlari 

 Nishon-i-Pokiston (2022) 
 Nishon-i-Imtiyoz (2022)
Kestanepazarı masjidi

Kestanepazarı masjidi (Kashtan bozori masjidi degan maʼnoni anglatadi) – Turkiyaning Izmir shahridagi tarixiy masjid.

Sayyoh Avliyo Chalabiy tomonidan qayd etilgan maʼlumotlarga koʻra, masjiddagi yozuvda uning islomiy taqvim boʻyicha 1078-yilda (milodiy taxminan 1668-yil) Ahmet ogʻa tomonidan qurilgani qayd etilgan. Masjid XIX asrda Eminzoda Ahmet ogʻa tomonidan kengaytirilgan va hozirgi koʻrinishiga keltirilgan.thumb|Kestanepazarı masjidi (Kashtan bozori masjidi)|left

 Meʼmorchiligi 
Ikki qavatli masjid tosh va marmardan qurilgan. Markaziy qismida bitta katta asosiy gumbazi, uning toʻrt burchagida toʻrtta kichikroq gumbaz joylashgan. Ushbu kichik gumbazlar orasida yarimgumbazlar bor. Masjid mehrobi Selçukdagi Isabey masjididan olib kelingan. Mehrob Qur’on oyatlari va zarhal gul naqshlari bilan bezatilgan panelga ega. Masjidning shimoli-gʻarbiy burchagida joylashgan minora yoʻnilgan toshdan qurilgan.

 

 
 

Turkum:Gumbazli masjidlar
Turkum:Izmirdagi Usmoniylar masjidlari
Turkum:Turkiyadagi gumbazli masjidlar
Turkum:Turkiyadagi minorali masjidlar
Musa ibn Musʼab al-Xasamiy

Musa ibn Musʼab al-Xasamiy (785-yilda vafot etgan) Abbosiylar xalifaligida turli viloyatlar noibi lavozimlarida xizmat qilgan amaldor. Turli yillarda Jazira, Mosul va Misr noibi vazifalarida ishlagan.

 Faoliyati 
Xas’am qabilasining mavlasi sifatida ta’riflangan Musa Abbosiylar inqilobi davrida Abbosiylardan yengilgan so‘nggi Umaviy xalifa Marvon IIning kotibi bo‘lgan Mus’ab ibn Rabi’ning o‘g‘li edi; .. Musa hukmron Abbosiylar xonadoni bilan yaqin aloqalarda bo‘lgan ko‘rsatadi. Maʼlumotlarga koʻra, uchinchi xalifa al-Mahdiyning Humaymadagi emikdoshi bo‘lgan ekan; ; .. 

Xalifa al-Mansur hukmronligi davrida Musa bir necha bor Jazira va Mosul viloyatlariga noib etib tayinlangan; ; ; (where he is confused for Musa ibn Ka'b).. Musa mazkur hududlarda qattiq soliq siyosatini joriy etdi. Bu siyosat keng ko‘lamli tartibsizliklarni keltirib chiqargani sababli faoliyati Tell-Mahrelik soxta Dionisiy yilnomasida uzoq qoralangan; . , provides an analysis of this account.. Shunday bo‘lsa-da, Al-Mahdiy Musani 783—784-yillarda yana eski lavozimga qaytardi. Shu davrda xalifaning Mosuldagi jome masjidini kengaytirish rejalarini amalga oshirdi; ..

784-yilda Muso Misr noibi etib tayinlandi. Unga harbiy va soliq masalalari ustidan nazorat qilish hamda Yuqori Misrda davom etayotgan Dihya ibn Mus’ab boshchiligidagi qo‘zg‘olonni bostirish vazifalari topshirildi. Musa lavozimga kirishganidan so‘ng qisqa vaqt ichida aholi katta qismining g‘azabini qo‘zg‘adi. Bunga sabab, joriy etgan katta soliqlari, jumladan faddan solig‘ini ikki baravarga oshirish, bozorlar va yuk hayvonlariga soliq solish kabilar edi. Pora olishda ayblanishi obro‘sining yanada tushib ketishiga sabab bo‘ldi. Bunga javoban, Havf tumanidagi Qays va Yaman arablari noibga qarshi birlashib, qarshilik urushi e’lon qilishdi. , g‘azablangan Fustat jundi a’zolari o‘z navbatida Havfiylar bilan oʻzaro kurashmaslik haqida maxfiy bitim tuzishdi. 785-yil bahorida Muso o‘z qo‘shinlarini havfiylarga qarshi safarbar etdi. Biroq, sodir boʻlgan to‘qnashuvda mag‘lubiyatga uchragach, askarlari uni tark etdi va isyonchilar tomonidan o‘ldirildi; ; ; ; ; ..

 

 
 

 
 

 
 
 
 
 
 
 

Turkum:785-yilda vafot etganlar
Turkum:Misrning 8-asrdagi Abbosiy noiblari
Turkum:8-asr arablari
Turkum:Mosulning Abbosiy noiblari
Turkum:8-asr Abbosiylar xalifaligining Misrdagi hokimlari
Serbiya 2024-yilgi Yozgi Olimpiada oʻyinlarida

Serbiya 2024-yilgi Yozgi Olimpiada oʻyinlarida 112 nafar sportchilar bilan 15 sport turi boʻyicha ishtirok etdi.

 Sportchilar 
Quyida Olimpiada oʻyinlariga yoʻllanma qoʻlga kiritgan sportchilar soni boʻyicha maʼlumot keltirilgan.
Sport turiErkaklarAyollarJami sportchiAkademik eshkak eshish213Baydarka va kanoeda eshkak eshish448Basketbol161228Boks123Vaterpolo13013Velosport112Voleybol121224Dzyudo336Kurash505Oʻq otish213Suzish415Stol tennisi011Tennis202Taekvondo213Yengil atletika246Jami6943112

 Medallar 
 Oltin№SportchilarSport turi (yoʻnalishi)Sana 1
 Zorana ArunovićDamir Mikec17px Oʻq otish (aralash jamoasi, 10 metrga pnevmatik pistoletdan otish)
 30-iyul 2
 Novak Djokovic17px Tennis (erkaklar, yakkalik)
 4-avgust 3
 Serbiya erkaklar milliy vaterpolo terma jamoasi17px Vaterpolo (erkaklar turniri)
 11-avgust
 Kumush№SportchilarSport turi (yoʻnalishi)Sana 1
 Aleksandra Perišić17px Taekvondo (ayollar, 67 kg)
 9-avgust
 Bronza№SportchilarSport turi (yoʻnalishi)Sana 1
 Serbiya erkaklar milliy basketbol terma jamoasi
 17px Basketbol (erkaklar turniri)
 10-avgust

 

 
 Serbiya XOQ rasmiy sayti

Turkum:2024-yilgi Yozgi Olimpiada oʻyinlarida mamlakatlar
Turkum:Serbiya Olimpiada oʻyinlarida
Gabonda Islom

2020-yilgi maʼlumotlarga koʻra, Gabonda Islom diniga eʼtiqod qiluvchilar umumiy aholining 10 foizini tashkil etadi. Mamlakat aholisining aksariyati nasroniyThe ARDA website, retrieved 2023-08-03. Gabon musulmonlarining deyarli barchasi sunniy islomga amal qiladiUS State Dept 2022 report. Mamlakatda musulmonlar diniy targʻibot qilish va masjidlar qurish huquqiga ega.

 Tarixi 
Islom Gabonga dastlab 19—20-asrlarda fransuzlar tomonidan yuborilgan senegallik askarlar va xausa savdogarlari orqali kirib kelgan. Biroq islom dini 1970—1980-yillargacha faol tarqalmagan. Gabon prezidenti Omar Bongoning Islomni qabul qilishi, boshqa taniqli gabonlik shaxslarning ham musulmon boʻlishi dinning ommalashuviga turtki boʻldi. Oʻshandan beri Islom mamlakatdagi muhim dinlardan biriga aylandi.

Gabondagi aksariyat musulmonlar mahalliy gabonliklardir. Chetdan kelgan musulmonlarning aksariyati Gʻarbiy Afrikadan. 2017-yil holatiga koʻra, Gabon 24 ta masjid mavjud. Eng yirik masjidlar Librevil, Port-jantil, Franceville va Oyemda joylashgan.
 

Turkum:Gabonda Islom
Turkum:Gabonda din
Al-Fadl ibn Solih ibn Ali al-Abbosiy

thumb|right|789-yilda Fadl ibn Solihning buyrug‘i bilan barpo etilgan Baytulmol xazina gumbazi.

Al-Fadl ibn Solih ibn Ali ibn Abdulloh ibn al-Abbos 
(740Tabari, Hillenbrand, 1989, p.55.—789) 8-asr oxirlarida Suriyaning bir qancha hududlarida Abbosiylar xalifaligi noibi bo‘lgan. Shuningdek, qisqa muddat Misr noibi vazifasini ham bajargan. Al-Fadl Abbosiy xalifalarga qarindosh bo‘lib, Abbosiylar sulolasining Banu Solih tarmog‘iga mansub edi.

 Faoliyati 
755-yilda al-Fadl haj qilish uchun Makka va Madinaga boradigan ziyoratchilar karvoniga boshchilik qilgan. 766-yilda Jund Dimashq (bosh shahri Damashq) noibi lavozimiga tayinlandi. Uch yil o‘tgach, xalifa al-Mansur hukmronligi davrida o‘z mulkiga Jund Qinnasrinni (bosh shahri Halab) ham qo‘shib oldi. 775-yilda Abbosiy xalifa al-Mahdiy Damashq shahrining shimolida joylashgan Jazira mintaqasiga noib etib tayinlagan. Shu yili Jaziraga koʻchib oʻtgan. Al-Fadl 780-yilda Quddusga safaridan so‘ng Damashqqa qaytib kelib, al-Mahdiyga hamrohlik qildiCobb, 2001, pp.27-28.. Taxminan shu vaqtda Jazira noibi lavozimidan olinib, o‘rniga Abdussamad ibn Ali tayinlanganTabari, Kennedy, 1990 p.203..

785-yilda Al-Fadl Misrdagi qo‘zg‘olonni bostirish uchun katta qo‘shin bilan yuborilgan. Buvitdagi isyonchilar magʻlub etilgandan soʻng, al-Mahdiy al-Fadlni Fustat shahri noibi etib tayinlaganPetry, 2008, p.79.. Fustatda askarlar kazarmasi va al-Asqar jome masjidini barpo etdi. Al-Fadl davrida al-Askar va Fustat shaharlari bitta yirik shaharga birlashtirildiMeyers, 1997, p.405.. Boshqaruvi atigi bir yil davom etib, 786-yilda al-Hodiy otasining oʻrniga taxtga kelgach, oʻz lavozimidan ozod qilinganRappoport, 2003, p.347.. 789-yilda Suriyaga qaytgach, Umaviylar masjidining eshiklarini yangisiga almashtirib, masjid mablag‘larini saqlash uchun mashhur Baytulmol xazina gumbazini barpo etdiCobb, 2001, p.151.. Al-Fadl 780-yilda qurilgan sharqiy Soat gumbazining barpo etilishiga ham mas’ul bo‘lganRudolff, 2006, p.178..

 

 

Turkum:740-yilda tugʻilganlar
Turkum:789-yilda vafot etganlar
Turkum:Misrning 8-asrdagi Abbosiy noiblari
Turkum:Abbosiylar
Turkum:Qinnasrinning Abbosiy noiblari
Turkum:8-asr arablari
Turkum:8-asr Abbosiylar xalifaligining Misrdagi hokimlari
Futbol boʻyicha 2022-yilgi Oʻzbekiston Kubogi finali

2022-yilgi Oʻzbekiston kubogi finali — Oʻzbekiston kubogining 30-marotaba oʻtkazilgan finalidir.

 Tafsilotlar 
Final 2022-yil 30-oktyabr kuni Buxoro shahrida boʻlib oʻtdi. Kubok finali Qashqadaryo viloyatining Nasaf klubi va Namangan viloyatining Navbahor klublari oʻrtasida boʻlib oʻtdi. Oʻyinning 29-daqiqasida Nasaf futbolchisi Akmal Mozgovoy tomonidan kiritilgan gol hisobni ochdi. Oʻyinning 57-daqiqasida Navbahor oʻyinchisi Doniyor Abdumannopov hisobni tenglashtirdi. Asosiy daqiqalar 1:1 hisobda yakunlanib, jamoalar qoʻshimcha daqiqalarda ham oʻynashdi. Qoʻshimcha vaqtning 100-daqiqasida Mateus Lima tomonidan kiritilgan gol Nasaf klubini hisobda oldinga olib chiqdi. Nasaf futbol klubi 2022-yilgi Oʻzbekiston Kubogi sohibiga aylandi.

 Oʻyin 

 Jamoalar 

 DR 1 Oʻtkir Yusupov YH 4 Bojan Ciger YH 6 Rustam Ashurmatov YH 10 Jamshid Iskanderov (s) HM 14 Jamshid Boltaboyev HM 20 Doniyor Abdumannopov YH 22 Igor Golban HJ 23 Jovan Đokić HM 24 Davron HoshimovHM 32 Zoran Marušić HJ 77 Asadbek Sobirjonov Zahira tarkib:DR 35 Rahimjon DavronovHM 7 Azim Ahmedov HJ 9 Vladimir Kozak HJ 19 Nurillo Toʻxtasinov HM 30 Oleksandr KasyanHJ 55 Asadbek Joʻraboyev Murabbiy: Samvel Babayan DR 35 Abduvohid NeʼmatovHM 2 Alibek Davronov YH 4 Husniddin Aliqulov HJ 5 Gʻolib Gʻaybullayev YH 7 Sharof Muhiddinov YH 8 Dilshod Saitov HM 19 Mateus Lima YH 22 Akmal Mozgovoy HM 77 Oybek Bozorov (s) HM 88 Marko Stanojević HJ 92 Umar Eshmurodov Zahira tarkib:DR 1 Umidjon Ergashev HM 6 Murodbek Rahmatov HJ 9 Ivan Solovyov YH 14 Alen Mašović HM 17 Suhrob Nurulloyev HJ 20 Shahzod Akromov HM 27 Zafarmurod Abdurahmatov Murabbiy: Roʻziqul Berdiyev

 

Turkum:Oʻzbekiston kubogi finallari
Futbol boʻyicha 2021-yilgi Oʻzbekiston Kubogi finali

2021-yilgi Oʻzbekiston kubogi finali – Oʻzbekiston Kubogining 29-marotaba oʻtkazilgan finalidir.

 Tafsilotlar 
2021-yil 18-mart kuni Oʻzbekiston Coca-Cola Kubogining hal qiluvchi bahsiga qurʼa tashlash marosimida Samarqand shahridagi Dinamo stadioni mezbonlik qilishi aniqlandi.

24-noyabrda „Nasaf“ klubi „AGMK“ klubini yengib, finalga chiqdi. Shu kuni Paxtakor va Bunyodkor klublari 1–1 hisobida durang oʻynashdi va penaltilar seriyasida Paxtakor 5–4 hisobida gʻalaba qozonib, finalga chiqdi.

Final 4-dekabr kuni Qashqadaryo viloyatining Nasaf klubi va Toshkent shahrining Paxtakor klublari oʻrtasida boʻlib oʻtdi. Nasaf futbol klubi oʻz tarixida birinchi marta Oʻzbekiston Kubogi sohibiga aylandi.

 Tarkiblar 
Paxtakor: 25. Eldorbek Suyunov, 3. Hojiakbar Alijonov, 5. Anzur Ismoilov, 7. Odiljon Hamrobekov, 9.Sherzod Temirov, 17. Dostonbek Hamdamov, 18. Hojimat Erkinov, 27. Sardor Sobirxoʻjayev, 34. Farrux Sayfiyev, 42. Abbosbek Fayzullayev (11. Bojan Matić, 68), 88. Shahzod Azmiddinov (16. Marlen Chobanov, 46)

Zaxira: 35. Sanjar Quvvatov, 8. Azizbek Turgʻunboyev, 14. Humoyunmirzo Iminov, 19. Sharof Muhiddinov, 21. Abror Ismoilov, 28. Diyor Xolmatov, 58. Abubakir Ashurov

Nasaf: 1.Umidjon Ergashev, 5.Gʻolib Gʻaybullayev, 8.Dilshod Saitov, 18.Bahrom Abdurahimov (55. Shahzod Akromov, 61), 19.Husayin Norchayev, 20. Suhrob Nurulloyev, 22.Akmal Mozgovoy, 34.Sherzod Nasrullayev, 70.Abubakrrizo Turdialiyev (6. Murodbek Rahmatov, 61), 77.Oybek Bozorov, 92.Umar Eshmurodov

Zaxira: 13. Azamat Soyibov, 75. Shahzod Akromov, 2. Alibek Davronov, 28. Sardor Saʼdullayev, 50. Shohmalik Komilov, 71. Jasur Jumayev, 99. Andrija Kaluđerović

 Final 

 

Turkum:Oʻzbekiston kubogi finallari
Maxtumquli Firogʻiy (film)

Maxtumquli Firogʻiy — turkman shoiri Maxtumquli hayoti va ijodiga bagʻishlangan tarixiy-badiiy film.

Oʻzbekiston Respublikasi Prezidenti Shavkat Mirziyoyevning qaroriga binoan Kinematografiya agentligi, „Turkmanfilm“ birlashmasi hamda Milliy kinematografiyani rivojlantirish markazi hamkorligida tasvirga olingan.

 Mukofotlari 
Film Turkmanistonning Ashxobod shahrida oʻtkazilgan „Qoʻrqut ota“ IV xalqaro kinofestivalida „Eng yaxshi film“ nominatsiyasida gʻolib boʻlgan.

Film rejissyori Muzaffarxon Erkinov va turkmanistonlik bosh rol ijrochisi Axmet Amandurdiyev Turkmaniston Prezidenti Serdar Berdimuhamedov qarori bilan tasdiqlangan „Maxtumquli Firog‘iy“ medali bilan taqdirlangan.

 

Turkum:Tarixiy filmlar
Turkum:2024-yil filmlari
Turkum:Muzaffar Erkinov filmlari
Bimalka

Bimalka (shuningdek Bmalkyeh) Suriyaning shimoli-gʻarbiy qismida joylashgan qishloq va shahar atrofi hududi boʻlib, ma’muriy jihatdan Tartus muhofazasiga qarashli. Qishloq Tartusdan 10 kilometr shimoli-sharqda joylashgan. Gʻarbda Dveir ash-Shayx Saad, janubi-gʻarbda ash-Shayx Saad va al-Xreibat, janubi-sharqda Tayshur, sharqda al-Baqaa va Hamin (Suriya)|Hamin, shimoli-sharqda Xavabi va Xirbet al-Faras, shimolda Avaru va as-Savda, shimoli-gʻarbda esa Husayn al-Baher joylashgan.

Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Bimalka aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Tartus Governorate. . Qishloq aholisi asosan yunon pravoslav cherkovi nasroniylari yoki alaviy jamoalaridan iborat. Tartusning koʻplab boy sunniylari Bimalkahda ham oʻz villalarini qurishgan. Tartusning nasroniy hududlarini Bimalkah, al-Xreibat va Duvayr Taha (as-Savda shahrining bir qismi) tashkil etadi.

Usmoniylar va fransuz mandati davrlarida Bimalkah va al-Xraibetning nasroniy aholisi sohil mintaqasining kam sonli dehqon xalqlaridan boʻlib, zaytun bogʻlariga ega edi. Bu holat boshqa koʻpchilik dehqon jamoalaridan farq qilardi. Chunki ularning yerlari yirik qirgʻoq shaharlarining yer egalariga qarashli edi.

 

Turkum:Tartus okrugi aholi punktlari
Turkum:Suriyadagi sharqiy pravoslav cherkovi jamoalari
Turkum:Suriyadagi yunon pravoslavlari
Husan Musaboyev

Husan Musaboyev (toʻliq ismi: Husan Qosimovich Musaboyev; 1954-yil 10-iyun, Toshkent, Oʻzbekiston SSR – 2025-yil 8-fevral, Toshkent, Oʻzbekiston) – oʻzbekistonlik kino va teatr aktyori, prodyuser va rejissyor. „Televizion miniatyuralar teatri“ aktyori, Oʻzbekiston Kinoarboblari ijodiy uyushmasi aʼzosi.

 Tarjimayi holi 
Husan Musaboyev 1954-yil 10-iyunda Toshkent shahrida tugʻilgan. 1976-yilda Toshkent teatr va rassomchilik sanʼati institutining „Kino va teatr aktyori“ mutaxassisligi boʻyicha tugatgan. 1971—1972-yillarda Oʻzbekiston teleradiokompaniyasida rejissyor yordamchisi, 1976—1986-yillari Yosh gvardiya drama teatri aktyori, 1986—1998-yillarda Abdulla Qahhor nomidagi respublika satira teatri aktyori va truppa boshligʻi, 1998—2007-yillari Oʻzbekiston teleradiokompaniyasida „Televizion miniatyuralar teatri“ aktyori va rejissyor assistenti, „Oʻzbekiston“ telekanali rejissyori, 2007—2016-yillarda Toshkent axborot texnologiyalari universiteti „Telekommunikatsiya“ kafedrasi oʻqituvchisi lavozimida faoliyat olib borgan.

 Vafoti 
Husan Musaboyev 2025-yil 8-fevral kuni vafot etdi.

 Filmografiyasi 
+YilNomiRolIzoh1977Ajoyib xayolparastkinomexanik Yoqub duduq1984Дневник, письмо и первоклассницаEpizod1988Волки Qisqa metrajli film1991AbdullajonBozorboyning qarindoshiАу! Ограбление поездаEpizod1996Margʻiyona1997CharxpalakSodir2005Zanjir2006AnoraTramvay haydovchisiHayot va mamotShifokor2009Chol va nabiraEpizodMen bu men2011Er bermoq — jon bermoqDurdonaning otasiJiblajibonOmon2014Dilor, Dilor, dil va or2015Kunlardan bir kun2017ArmonZuhraxoni sinfiMaktab qoravuliZurriyotEpizod2018Sumalak kasting yoxud uchmagan varrakAldamadim, hazillashdimBosh rol2019Ota roziHaydovchiSuper xizmatkor2023Osmondagi bolalar 3: Yerdagi otalar

 Mukofotlari 
2022-yil 29-avgustda Doʻstlik ordeni bilan taqdirlangan.
Harmel masjidi

Harmel masjidi , shuningdek, Qunaytira masjidi nomi bilan ham tanilgan. U Tunis poytaxtidagi Madina kvartalida Sabagine koʻchasida joylashgan.

 Tarixi 
Masjid Hafsiylar davrida, 17-asrda Yusuf Deyning vazirlaridan biri Ali Sabet tomonidan qurilgan.

 Galereya
Hasan Posho masjidi

Hasan Posho masjidi (Masjid Hassan al-Basha), Posho masjidi yoki Buyuk masjid deb ham ataladi, Jazoirning Vahron shahrida joylashgan masjiddir. U 1796-yilda Jazoir poshosi Baba Hasan farmoyishi bilan ispanlarning haydab chiqarilishi sharafiga bunyod etilgan. 1830-yilda Fransiya Jazoirni bosib olishi davrida, fransuz askarlari Jazoirga bostirib kirish chogʻida masjidni oʻzlarining yashash maskani sifatida egallab olishgan. Fransiya bosqinidan 5 yil oʻtib, 1835-yilda bino masjid sifatida faoliyat boshlagan va oʻttiz yil oʻtib taʼmirlangan. 1952-yilda masjid tarixiy obidalar roʻyxatiga kiritilgan. 2010-yildan beri ushbu tarixiy yodgorlik jamoatchilik tashrifi uchun yopilgan.

 Galereya 

 Yana qarang 

 Masjidlar roʻyxati
 Afrikadagi masjidlar roʻyxati
 Jazoirdagi masjidlar roʻyxati
 

Turkum:Vahrondagi masjidlar
Al-Xreibat

Al-Xreibat (shuningdek Xaribat yoki Xuraybat) Suriyaning shimoli-gʻarbiy qismida joylashgan qishloq va shahar atrofi hududi. Hudud maʼmuriy jihatdan Tartus muhofazasiga qarashli boʻlib, Tartus shahrining janubi-sharqida joylashgan. Janubda Beit Kammun, janubi-sharqda Dibbash, sharqda Tayshur, shimolda esa ash-Shayx Saad joylashgan.

 Aholisi 
Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda al-Xreibat aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Tartus Governorate. . Qishloqda asosan maronit nasroniylari istiqomat qiladi. Shuningdek, kamchilik alaviylar ham mavjud. Al-Xreibat, Bimalkah va Duvayr Taha (as-Savda shahrining bir qismi) hududlari Tartusning nasroniy urban hududlarini tashkil etadi. Aholi soni barqaror tezlikda oʻsib borayotgan boʻlsa-da, bu oʻsish atrofdagi alaviy va sunniylar qishloqlariga nisbatan ancha past darajada kuzatilmoqda. Bu holat tugʻilish darajasining pastligi hamda Damashq va Halab singari shaharlarga, shuningdek Livan, Fransiya, Amerika Qoʻshma Shtatlari va Kanada kabi mamlakatlarga koʻchib ketishning yuqori darajasi bilan bogʻliq.

Usmoniylar imperiyasi va Fransiya mandati davrida al-Xreibat va Bimalkah shaharchalari nasroniy aholisi qirgʻoq mintaqasidagi kam sonli xalqlardan biri edi. Ular, aksariyat boshqa jamoalardan farqli oʻlaroq, zaytun bogʻlariga egalik qilishgan. Boshqa jamoalarning yerlari esa odatda yirik qirgʻoqboʻyi shaharlaridan boʻlgan yer egalariga tegishli edi.

Hududdagi eng yirik oila Lahoud oilasi boʻlib, oila katolik Maronit guruhiga mansub va mahalliy cherkovni barpo etishga katta hissa qoʻshgan. Ushbu oila xaytun moyi va qahva biznesi bilan ham shugʻullanishgan. Oila hozirda AQShda oʻz biznesini yuritmoqda.

 

Turkum:Tartus okrugi aholi punktlari
Turkum:Suriyadagi maronit xristianlari jamoalari
Dabbash

Dabbash (shuningdek Dibbash) Suriya shimoli-sharqidagi qishloq. Maʼmuriy jihatdan Latakiya muhofazasi tarkibiga kiradi. Al-Faxura nohiyasidagi Qardahadan shimolda joylashgan. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Dabbash aholisi kishini tashkil qilganGeneral Census of Population and Housing 2004. Syria Central Bureau of Statistics (CBS). Tartus Governorate. . Qishloq aholisi asosan alaviylar boʻlib, kamchilik xristian jamoasi ham istiqomat qiladi. 

 Geografiyasi 
Dabbash dengiz sathidan 600 metr (2000 fut) balandlikda joylashgan bo‘lib, qishloq uylari Jabal Arba’in tog‘ining yonbagʻirlari boʻylab sochilib ketgan. Qishloq yerlari bir necha avlod davomida terrasa qilib kelingan. Qishloqning suv ta’minoti bir nechta buloqlardan taʼminlanadi. Ushbu buloqlar gilos, yongʻoq va bodom bogʻlarining suv taʼminoti uchun yordam beradi. Dabbashning asosiy ekini tamaki hisoblanadi.

 Tarixi 
Qishloq aholisi 1960-yilda 595 kishini tashkil etgan boʻlsa, 1994-yilga kelib 444 kishigacha kamaygan. Bu pasayish asosan aholi Latakiyadagi tamaki zavodida ishlash uchun va Damashqqa harbiy xizmat oʻtash uchun koʻchib ketgani hamda tugʻilish darajasining pastligi bilan izohlanadi. Xususan, nasroniy jamoasi 1935-yilgi aholini roʻyxatga olishda aholining 38 foizini (274 nafar aholidan 101 nafari) tashkil etgan boʻlsa, 1994-yilga kelib bu koʻrsatkich 7,5 foizgacha pasaydi. 1960—1970-yillar oraligʻida eng keskin pasayish yuz bergan. Shundan soʻng turmush sharoitlarining yaxshilanishi, hududda yangi ish oʻrinlarining paydo boʻlishi va jamoat transportining takomillashuvi tufayli aholi soni barqarorlashgan. 1970-yillarda tamaki zavodi ochilgan. 1972-yilda esa Latakiyagacha boʻlgan yoʻl asfaltlangan. Dabbashda boshlangʻich va oʻrta maktab mavjud. Qishloq atrofidagi beshta kichik qoʻrgʻonni ham qamrab olgan munitsipalitet markazidir.

 

 

Turkum:Qardaha okrugi aholi punktlari
Turkum:Suriyadagi alaviy jamiyatlari
Turkum:Suriyadagi xristian jamoalari
Al-Hentatiy masjidi

Al-Hentatiy masjidi Tunisning poytaxtidagi Madina kvartali gʻarbida, Souk al-Leffada joylashgan kichik masjiddir.

 Joylashuvi 
Masjid Souk al-Leffadagi 88-uyda joylashgan.

 Tarixi 
Masjid Hafsiylar davrida qurilgan boʻlib, oʻsha paytda Tunisda Ibodiy taʼlimoti keng tarqalgan edi. Bugungi kunda esa Ibodiy izdoshlari asosan Jerba orolida istiqomat qilishadi.

 Etimologiyasi 
Ibn Xaldunning taʼkidlashicha, Hentati nomi Ifriqiyaning birinchi amiri va Hafsiylar sulolasining asoschisi boʻlgan Abu Hafs Umar ibn Yahyo al-Hintatiy (arabcha: أبو حفص عمر بن يحيى الهنتاتي) boshchiligidagi Hintata qabilasidan kelib chiqqan.
 

Turkum:Tunisdagi masjidlar
Nasrulloh masjidi

Nasrulloh masjidi  – Turkiyaning Kastamonu shahridagi XVI asrda qurilgan Usmoniylar masjidi.

Masjid Kastamonu shahrining Kastamonu hokimligi va Gök daryosining gʻarbiy qismida joylashgan.

Bino Usmoniylar imperiyasi qozisi Nasrulloh tomonidan 1506-yilda sulton Boyazid II davrida qurilgan. 1746, 1845 va 1945-yillarda restavratsiya qilingan.

Masjid har biri oʻlchamdagi olti kvadrat ustun ustida joylashgan toʻqqiz gumbazga ega. Hashamatli shodirvon masjidning shimolida, hovlida joylashgan. Minoralari – ikkita.

 

Turkum:Kastamonudagi masjidlar
Turkum:Turkiyadagi gumbazli masjidlar
Turkum:Turkiyadagi minorali masjidlar
Turkum:Turkiyadagi Usmoniylar masjidlari
Turkum:Turkiyadagi masjidlar haqidagi chala maqolalar